OpenLLM-France/wikimedia huggingface dataset:
# Jacopo Mazzoni

Jacopo Mazzoni (27 de novembre de 1548 - 10 d'abril de 1598) fou un filòsof italià, professor universitari i impulsor de les humanitats. Escrigué una comparativa entre Plató i Aristòtil de força fama al seu temps i contribuí a la crítica literària al voltant de la figura de Dante, a qui admirava per sobre de tots els altres escriptors. Defensà una mimesi basada en la versemblança, per sobre de l'adequació a la realitat i la dividí en mimesi icàstica (inspirada en quelcom existent) i mimesi fantàstica (basada en altres obres de ficció). Reivindicà que el més important de la poesia era crear imatges perdurables, un concepte que es recuperaria al Romanticisme.

## Referències

* ↑ «Jacopo Mazzoni». Museo Galileo - Istituto e Museo di Storia della Scienza. [Consulta: 7 abril 2017].
* ↑ «Mazzoni, Jacopo». Dizionario Biografico degli Italiani, Vol. 72, 2008 [Consulta: 7 abril 2017].
# Diploïdia

Les cèl·lules diploides són aquelles que contenen dues còpies semblants de cada cromosoma, a diferència de les haploides, que en contenen un sol joc. La gran majoria de cèl·lules dels organismes eucariotes, que inclouen animals i plantes, són diploides, fet que els dona un gran avantatge davant la selecció natural, perquè els errors en el material genètic queden compensats més fàcilment per la segona còpia, donant lloc a al·lels diferents i la coneguda herència mendeliana, anomenada en honor del seu descobridor, Gregor Mendel.
# Quadrangle Lada Terra

El quadrangle Lada Terra és un dels quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-56) inclou la porció de la superfície de Venus situada en latitud d'entre 50º a 75° S, i longitud entre 0° a 60° E.
En els mapes a escala 1 / 10.000.000 (identificat amb el codi I-2523) inclou la porció de la superfície de Venus situada en latitud d'entre 57º a 90° S, i longitud entre 0° a 360° E.
Deu el seu nom a la Lada Terra.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Lada Terra, V-56
* ↑ Lada Terra, I-2523
# Legió II Herculia

La Legió II Herculia (Segona legió «hercúlia» és a dir, dedicada a Hèrcules) va ser una legió romana, creada per l'emperador Dioclecià (284-305), possiblement juntament amb la I Iovia per guardar la recentment creada província d'Escítia Menor. El cognom d'aquesta legió prové de Herculius, l'atribut de Maximià (col·lega de Dioclecià), que vol dir «similar a Hèrcules».
Segons la Notitia Dignitatum, al començament del segle v, la legió II Herculia encara estava en el seu campament al Danubi.

## Referències

* Legió II Herculia a livius.org Arxivat 2010-03-01 a Wayback Machine.
# Sigfrido Catalá Tineo

Sigfrido Catalá Tineo (València, 1906 – 9 de setembre de 1978) fou un anarcosindicalista valencià, també conegut com a Lohengrin. El seu pare era un fonedor de bronze fundador de l'Escola Moderna valenciana i que s'afilià a la CNT.

## Biografia

De molt jove milità al Sindicat de la Pell de la CNT i col·laborà a Solidaridad Obrera. Es mostrà partidari del Manifest dels Trenta (amb Ángel Pestaña) i va representar els Sindicats d'Oposició a la CNT en el Congrés de Saragossa de 1936. Durant la guerra civil espanyola fou delegat d'abastiments del Comitè Executiu Popular de València, el novembre de 1936 fou Director General de Comerç i el 1939 governador civil de la Província de Conca.
En acabar la guerra civil fou internat un temps al camp de concentració d'Albatera i després fou enviat a un batalló de treball al Camp de Porta Coeli fins que fou alliberat el 1942. Aleshores va passar a la clandestinitat i reorganitzà el Comité de Llevant de la CNT per la lluita interior contra el franquisme. El 1943 s'instal·là a Madrid per a escapar millor de la vigilància policial i el 13 de març de 1944 fou nomenat Secretari General de la CNT del comitè format per Ramon Rufat Llop (vicesecretari), Pedro Ameijeiras Blanco, José Expósito Leiva, Francisco Royano, Antonio Barranco Hanglin, José Piñeiro Zambrano i Antonio Cerezo.
L'octubre de 1944 fou cap del comitè de l'Aliança Nacional de Forces Democràtiques però el desembre de 1945 fou detingut a Madrid per la Brigada Político-Social franquista. El juliol de 1946 fou condemnat a mort, però li fou commutada per 30 anys de presó de Sant Miquel dels Reis (València). El 23 de maig de 1951, amb altres presos, fou interrogat per la Comissió Internacional Contra el Règim Concentracionari, raó per la qual fou internat a Alcalá de Henares i després a Burgos
Cap als anys 1960 fou alliberat va defensar els contactes entre la CNT i la Confederació Nacional de Sindicats franquista, i participà en el plenari clandestí de la CNT de 1968. Després va intentar organitzar un centre de documentació de la CNT i el 1973 va donar classes del moviment obrer a l'Escola de Formació Professional i Comunitària de València.

## Enllaços externs

* Sigfrido Catalá a losdelasierra.info (francès)
* Biografies de polítics valencians Arxivat 2009-09-20 a Wayback Machine.
# El roc de l'estany

El roc de l'estany és una pintura (oli sobre tela) de 102 × 128 cm realitzada a Mallorca per Joaquim Mir i Trinxet cap a 1903, la qual es troba al Museu Nacional d'Art de Catalunya.

## Context històric i artístic

Després d'haver iniciat la seua trajectòria artística cap al 1893 amb paisatges que seguien la línia del naturalisme rural de l'Escola paisatgística d'Olot i d'haver format part del grup conegut com la Colla del Safrà, Mir va passar tres anys a Mallorca, on va arribar a finals del 1899 amb Santiago Rusiñol. Aquesta estada a l'illa, que va constituir una etapa decisiva per a la consolidació d'un llenguatge absolutament personal, es va cloure malauradament amb una crisi que va motivar el seu ingrés a l'Institut Psiquiàtric Pere Mata de Reus.
Fou adquirida a la V Exposició Internacional de Belles Arts i Indústries Artístiques de Barcelona l'any 1907 i el seu número de catàleg al fons del MNAC és el 10891.

## Descripció

Entre les nombroses teles que Mir va pintar a Mallorca, El roc de l'estany és una mostra brillant del seu estil potent, vigorós i al mateix temps poètic, en la qual es percep un temperament intuïtiu i apassionat. Cal tindre en compte que en els suburbis de Barcelona Mir no havia trobat la grandiositat d'uns paratges tan enigmàtics i solitaris com els de Mallorca, on la natura li oferia la possibilitat d'unir un cromatisme exuberant amb la seua pròpia fantasia. El pintor va emprar una gamma de tonalitats ocres, atzurs i maragdes per a pintar les roques agrestes que es reflecteixen en les aigües transparents, tot creant un joc de llums en el qual aquells colors es confonen amb els blaus del mar. Les pintures de Mallorca van proporcionar a l'artista l'admiració de la crítica, que va valorar-ne el talent per convertir la natura en un espectacle grandiós, impregnat de lirisme.

## Referències

* 1 2 Museu Nacional d'Art de Catalunya (català)
* 1 2 3 Mercè Doñate a Guia del Museu Nacional d'Art de Catalunya. Barcelona: MNAC, 2004. ISBN 8480431369. Pàgs. 266-267.

## Bibliografia

* Boronat i Trill, Maria Josep, 1999. La política d'adquisicions de la Junta de Museus, 1890-1923. Volum 1 de Monografies de la Junta de Museus de Catalunya. Publicacions de l'Abadia de Montserrat. ISBN 9788484150954. Pàg. 467.

## Enllaços externs

* Descubrir el arte (castellà)
# Simplicia

Simplicia és un gènere de plantes de la família de les poàcies. És originari de Nova Zelanda. Comprèn 2 espècies descrites i acceptades.
El gènere va ser descrit per Thomas Kirk i publicat a Transactions and Proceedings of the New Zealand Institute 29: 497. 1897. L'espècie tipus és: Simplicia laxa Kirk

## Espècies acceptades

A continuació es brinda un llistat de les espècies del gènere Simplicia acceptades fins a juliol de 2011, ordenades alfabèticament. Per a cadascuna s'indica el nom binomial seguit del de l'autor, abreujat segons les convencions i usos.
* Simplicia buchananii (Zotov) Zotov
* Simplicia laxa Kirk

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-10-31. [Consulta: 8 març 2010].
* ↑ Simplicia en PlantList
* ↑ «Simplicia». Tropicos.org. Missouri Botanical Garden. [Consulta: 29 juny 2013].

## Bibliografia

* Missouri Botanical Garden. MO Generic Names in Use

## Enllaços externs

* Clayton, W.D., Harman, K.T. and Williamson, H. (2006 d'ara endavant). Simplicia. A: GrassBase - The Online World Grass Flora.
# Injecció canònica

En matemàtiques, si A és un subconjunt de B, llavors l'aplicació inclusió (també dita funció inclusió o injecció canònica) és la funció ι que envia cada element x de A cap al mateix element x, vist com un element de B:
    $\iota \colon A\rightarrow B,\qquad \iota (x)=x.$
De vegades s'utilitza una "fletxa amb ganxo" (U+21AA ↪ RIGHTWARDS ARROW WITH HOOK) en comptes de la fletxa habitual per representar l'aplicació inclusió; així, també es pot escriure
    $\iota \colon A\hookrightarrow B.$
(aquesta notació de vegades s'utilitza per simbolitzar embeddings)
Aquesta i altres funcions injectives anàlogues procedents de subestructures de vegades s'anomenen injeccions naturals.
Donat un morfisme qualsevol f entre dos objectes X i Y, si existeix una aplicació en el domini ι : A → X, llavors es pot construir la restricció f i de f. En molts casos, també es pot construir una inclusió canònica en el codomini R → Y, anomenada recorregut de f.

## Aplicacions de les injeccions canòniques

Les aplicacions inclusió acostumen a ser homomorfismes d'estructures algebraiques; aquest tipus d'aplicacions inclusió són embeddings. Més concretament, donada una subestructura tancada sota algunes operacions, l'aplicació inclusió serà un embedding per raons tautològiques. Per exemple, per alguna operació binària ⋆, el fet de requerir
    $\iota (x\star y)=\iota (x)\star \iota (y)$
és simplement dir que ⋆ és consistent, calculat tant en la subestructura com en l'estructura superior. El cas d'una operació unària és similar; però també cal considerar les operacions 0-àries, que seleccionen un element constant. Aquí, el punt clau és que la clausura significa que aquestes constants han d'existir en la subestructura.
Les aplicacions inclusió també tenen utilitat en topologia algebraica: si A és una retracció per deformació forta de X, llavors l'aplicació inclusió proporciona un isomorfisme entre tots els grups d'homotopia (és a dir, es tracta d'una equivalència d'homotopia).
En l'àmbit de la geometria, les aplicacions inclusió poden aparèixer com a embeddings de subvarietats. Els objectes contravariants (és a dir, els objectes que tenen pullbacks) com les formes diferencials admeten restriccions a subvarietats, la qual proporciona una funció en sentit contrari. Un altre exemple, més sofisticat, és el dels esquemes afins, per als quals les inclusions
    $\operatorname {Spec} \left(R/I\right)\to \operatorname {Spec} (R)$
i
    $\operatorname {Spec} \left(R/I^{2}\right)\to \operatorname {Spec} (R)$
poden ser morfismes diferents, on R és un anell commutatiu i I és un ideal.

## Referències

* ↑ Currás Bosch, Carlos. Geometria diferencial: varietats diferenciables i varietats de Riemann. Edicions Universitat Barcelona, 2003, p. 9-10,26. ISBN 9788483383773.
* ↑ Cedó i Giné, Ferran; Gisin, Vladímir. Àlgebra bàsica. Univ. Autònoma de Barcelona, 2007, p. 30. ISBN 9788449024955.
* ↑ «Arrows – Unicode» (en anglès). Unicode Consortium. [Consulta: 15 maig 2019].
* ↑ Chevalley, C. Fundamental Concepts of Algebra. Nova York, NY: Academic Press, 1956, p. 1. ISBN 0-12-172050-0.

## Vegeu també

* Funció identitat
# Dawn of Chromatica

Dawn of Chromatica és el tercer disc oficial de remescles de la cantant i compositora estatunidenca Lady Gaga publicat el 3 de setembre del 2021. Conté noves versions de totes les cançons que formen part de l'edició estàndard del seu sisè treball discogràfic en solitari Chromatica, publicat el maig del 2020.

## Antecedents

Al mes d'Abril, Bloodpop va anunciar la intenció de fer un disc de remescles per les cançons de Chromatica i durant els mesos següents va anar donar pistes sobre quins artistes hi estarien involucrats.
Lady Gaga va anunciar oficialment el llançament del projecte el 30 d'agost.

## Llista de cançons

Dawn of Chromatica track listing :
| Pista | Títol | Compositors | Productor(s) de la remescla | Duració |
| 1. | "Alice" (Lsdxoxo remix) | Lady Gaga BloodPop Axel Hedfors Justin Tranter Johannes Klahr | Lsdxoxo | 2:40 |
| 2. | "Stupid Love" (Coucou Chloe remix) | Gaga BloodPop Max Martin Martin Joseph Léonard Bresso Ely Rise | Coucou Chloe | 2:36 |
| 3. | "Rain on Me" (with Ariana Grande; Arca remix) | Gaga BloodPop Ariana Grande Matthew Burns Nija Charles Rami Yacoub Bresso Alexander Ridha Alejandra Ghersi | Arca | 4:23 |
| 4. | "Free Woman" (Rina Sawayama and Clarence Clarity remix) | Gaga BloodPop Hedfors Klahr Rina Sawayama | Clarence Clarity | 3:53 |
| 5. | "Fun Tonight" (Pabllo Vittar remix) | Gaga BloodPop Burns Yacoub | Pabllo Vittar | 2:20 |
| 6. | "911" (Charli XCX and A. G. Cook remix) | Gaga BloodPop Madeon Tranter Charlotte Aitchison | A. G. Cook | 4:13 |
| 7. | "Plastic Doll" (Ashnikko remix) | Gaga BloodPop Skrillex Yacoub Jacob "Jkash" Hindlin Ashton Casey | Oscar Scheller | 2:29 |
| 8. | "Sour Candy" (with Blackpink and Shygirl and Mura Masa remix) | Gaga BloodPop Burns Yacoub Madison Emiko Love Teddy Park Blane Muise | Mura Masa | 3:45 |
| 9. | "Enigma" (Doss remix) | Gaga BloodPop Burns Hindlin | Doss | 4:29 |
| 10. | "Replay" (Dorian Electra remix) | Gaga BloodPop Burns | Chris Greatti Count Baldor Dorian Electra | 3:49 |
| 11. | "Sine from Above" (with Elton John; Chester Lockhart, Mood Killer, and Lil Texas remix) | Gaga BloodPop Elton John Hedfors Yacoub Richard Zastenker Vincent Pontare Sebastian Ingrosso Klahr Rice Ryan Tedder Salem Al Fakir | Chester Lockhart Mood Killer Lil Texas | 4:10 |
| 12. | "1000 Doves" (Planningtorock remix) | Gaga BloodPop Bresso Yacoub | Planningtorock | 5:05 |
| 13. | "Babylon" (Bree Runway and Jimmy Edgar remix) | Gaga BloodPop Burns Brenda Mensah | Jimmy Edgar | 2:48 |
| 14. | "Babylon" (Haus Labs version) | Gaga BloodPop Burns | BloodPop Tchami | 3:01 |
| Total length: | Total length: | Total length: | Total length: | 49:41 |

## Referències

* ↑ Nast, Condé. «Lady Gaga Announces New Chromatica Remix Album» (en anglès americà), 30-08-2021. [Consulta: 6 setembre 2021].
* ↑ «https://twitter.com/ladygaga/status/1432372707656622085». [Consulta: 6 setembre 2021].
# Quadrangle Metis Mons

El quadrangle Metis Mons és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-6) inclou la porció de la superfície de Venus situada en latitud d'entre 50º a 75° N, i longitud entre 240º a 300° E.
Deu el seu nom al Metis Mons.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Metis Mons, V-6
# Lady Margaret Butler

Lady Margaret Butler (c. 1454 – 1539) fou una noble irlandesa, filla i co-hereva de Thomas Butler, 7è Earl d'Ormond. Va casar-se amb Sir William Boleyn i a través del seu fill més gran, Tomàs Bolena, fou l'àvia paternal d'Anna Bolena, segona muller d'Enric VIII d'Anglaterra, i besàvia d'Elisabet I d'Anglaterra.

## Referències

* ↑ http://www3.dcs.hull.ac.uk/cgi-bin/gedlkup/n=royal?royal08935%5BEnllaç+no+actiu%5D
* ↑ p.38, The Boleyns, David Loades

## Enllaços externs

* Butler Family (anglès)
* Anne Boleyn i John Shelton (anglès)
# Soiuz 18a

Soiuz 18a (rus: Союз 18a, Unió 18a) (també anomenat Soiuz 18-1 i Anomalia del 5 d'abril) va ser un llançament sense èxit d'una nau espacial Soiuz tripulada de la Unió Soviètica en 1975. La missió tenia com a objectiu acoblar-se amb l'estació espacial Saliut 4, no obstant un error amb el vehicle de llançament Soiuz va fer que la tripulació no arribés a l'òrbita. La tripulació estava formada pel comandant Vassili Làzarev, un comandant de les Forces Aèries, i l'enginyer de vol Oleg Màkarov, un civil. La tripulació, que inicialment va témer el pitjor, van aterrar a la Xina, on van ser recuperats amb èxit.
L'accident va romandre en secret pels soviètics, ja que es va produir durant els preparatius de la missió conjunta del Programa de Proves Apollo-Soiuz amb els Estats Units que va ocórrer tres mesos després. Mentre que Làzarev mai no va volar a l'espai altre cop i no es va poder recuperar completament de l'accident, Màkarov va realitzar dos vols més amb un Soiuz (ambdós a l'estació espacial Saliut 6).

## Tripulació

| Posició | Cosmonauta | Cosmonauta |
| Comandant | Vassili Làzarev Segon vol espacial | Vassili Làzarev Segon vol espacial |
| Enginyer de vol | Oleg Màkarov Segon vol espacial | Oleg Màkarov Segon vol espacial |

### Tripulació de reserva

| Posició | Cosmonauta | Cosmonauta |
| Comandant | Piotr Klimuk | Piotr Klimuk |
| Enginyer de vol | Vitaliy Sevastyanov | Vitaliy Sevastyanov |

## Paràmetres de la missió

* Massa: 6830 kg
* Apogeu: 192 km

## Referències

* ↑ Newkirk, Dennis. Almanac of Soviet Manned Space Flight. Houston, Texas: Gulf Publishing Company, 1990. ISBN 0-87201-848-2.
* ↑ Clark, Phillip. The Soviet Manned Space Program. New York: Orion Books, a division of Crown Publishers, Inc., 1988. ISBN 0-517-56954-X.

## Vegeu també

* Soiuz T-10-1, un error de llançament Soiuz en 1983
# El rostre

El rostre (títol original: Face) és una pel·lícula britànica dirigida per Antonia Bird, estrenada l'any 1997. Ha estat doblada al català.

## Argument

Ray se sent envellir, i ja no creu més en els que encarnen els seus ideals socials dels anys 1980. Reorganitza un assalt amb altres antics atracadors, però la desconfiança entre els membres de l'equip fa que es desencadeni un bany de sang final. Afortunadament, hi ha l'amor de la seva vida, Connie.

## Repartiment

* Robert Carlyle: Ray
* Ray Winstone: Dave
* Lena Headey: Connie
* Steven Waddington: Stevie
* Phil Davis: Julian
* Damon Albarn: Jason
* Andrew Tiernan: Chris
* Christine Tremarco: Sarah
* Peter Vaughan: Sonny
* Hazel Douglas: Linda
* Arthur Whybrow: Bill

## Rebuda

* Premiat al Festival de cinema policíac de Cognac el 1998, amb l'homenatge de la critica (Critics Award) i el Gran Premi a favor d'Antonia Bird.
* Premiat als premis Evening Estandard British Film de 1998 al millor actor en la persona de Robert Carlyle (també per altres dos films: Carla's Song (1996) i The Full Monty (1997)).
* Premiat als premis London Critics Circle Film de 1998 al premi ALFS a l'actor britànic de l'any (British Actor of the Year) a favor de Robert Carlyle (també per altres dos altres films The Full Monty (1997) i Carla's Song (1996)).
* Crítica: "Dramàtic i cru reflex del desencantament social"

## Referències

* ↑ «El rostre». esadir.cat.
* ↑ «Face». Allociné.
* ↑ Angulo, Javier «El rostro». Cinemanía.
# Sint-Genesius-Rode

Sint-Genesius-Rode (francès Rhode-Saint-Genèse) és un municipi belga de la província de Brabant Flamenc a la regió de Flandes. És un dels sis municipis amb facilitats lingüístiques (hi ha un 60% de francòfons) de la perifèria de Brussel·les.
# J-League Eleven Beat 1997

J-League Eleven Beat 1997 (Jリーグサッカーイレブンビート1997) és un videojoc de futbol per la Nintendo 64. Va ser llançat només al Japó el 1997. El videojoc no té la llicència dels jugadors de la J-League., i té una aparença de dibuix en cas contrari als altres videojocs japonesos de futbol de l'època, com pot ser J-League Dynamite Soccer 64.
# Josep Maria Codina i Filbà

Josep M. Codina i Filbà (Mataró, 1958), és un artista Català.
Va fer la seva primera exposició individual a Mataró l'any 1985. Format en l'àmbit acadèmic, primer a l'escola d'arts Aplicades Pau Gargallo de Badalona i després a la Facultat de Belles Arts de Barcelona, va iniciar la seva trajectòria artística marcada pel mestratge dels artistes mataronins Arenas i Novellas.

## Premis i reconeixements

* 2005 - Primer premi Concurs Guastavino de pintura. Vilassar de Mar
* 2002 - Realització cartell de ” les Santes”. Mataró.
* 2001 - Primer premi Concurs Guastavino de pintura. Vilassar de Mar
* 1996 - Primer premi al Firart. Vilafranca del Penedès
* 1996 - Primer premi a la Competition Graphique pour l'EURO. Brussel·les

## Referències

* ↑ J.F. Yvars (2010). Tiempo en Blanco. Josep M. Codina. Pintura. Àmbit Editorial.
* ↑ «Josep Maria Codina guanya el premi Guastavino de pintura 2005». Arxivat de l'original el 2017-12-05. [Consulta: 2 abril 2012].
* ↑ «Les Santes 2002 innoven amb un programa en format de diari que arriba a tots els domicilis». Tot Mataró, 2002. [Consulta: 22 febrer 2014].
* 1 2 3 «Josep Maria Codina i Filbà». Cartell de les Santes. Ajuntament de Mataró, 2002. Arxivat de l'original el 2014-02-28. [Consulta: 24 febrer 2014].

## Bibliografia

* J.F. Yvars (2010). Tiempo en Blanco. Josep M. Codina. Pintura. Àmbit Editorial.

## Enllaços externs

* Web oficial
# Vireó d'Osburn

El vireó d'Osburn (Vireo osburni) és un ocell de la família dels vireònids (Vireonidae).

## Hàbitat i distribució

Habita vegetació baixa als boscos dels turons i muntanyes de Jamaica.

## Referències

* ↑ «Vireó d'Osburn». Cercaterm. TERMCAT, Centre de Terminologia. Rev. 10/05/2023(català)
# Rafael Garza Gutiérrez

Rafael Garza Gutiérrez (13 de desembre de 1902 - 3 de juliol de 1974) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1930.

## Referències

* ↑ «sports-reference.com». Arxivat de l'original el 2012-11-14. [Consulta: 22 desembre 2017].
* ↑ Rafael Garza Gutiérrez Fitxa i estadístiques a la FIFA
* ↑ Rafael Garza Gutiérrez a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Lady Oracle

Lady Oracle és una novel·la de l'autora canadenca Margaret Atwood, que va ser publicada originalment el 1976 per McClelland and Stewart.
És una paròdia sobre els contes de fades i les novel·les d'amor. La protagonista és una escriptora de novel·la romàntica que conta la seua vida a través de flashbacks. S'hi intercalen escenes de la infància amb la seua vida actual, en què ha esdevingut, de la nit al dia, una escriptora famosíssima. Algú tracta de fer-li xantatge amb informacions sobre la seua vida privada. Ella fingeix un suïcidi i se'n va a viure a Itàlia.
La protagonista té múltiples vides paral·leles: ha mantingut des de sempre diferents identitats, tant seqüencialment com simultània; ha construït les seues personalitats múltiples, tal com amb els personatges de les seues novel·les. Ha viscut la seua pròpia ficció, i ara tem ser descoberta. Així, realitat i ficció s'entremesclen. Mai ningú no l'ha estimada perquè no havia sigut realment ella.
Lady Oracle va rebre el 1977 els premis Toronto Book Award i el Canadian Booksellers Award.
D'aquesta novel·la s'ha fet una traducció al castellà (Doña Oráculo) publicada el 1996.

## Referències

* 1 2 Davidson, Arnold E.; Davidson, Cathy N. «Margaret Atwood's Lady Oracle: The Artist as Escapist and Seer» (en anglès). Studies in Canadian Literature, 06-06-1978. ISSN: 1718-7850.
* ↑ «A contrary critic takes a crack at Lady Oracle: The Globe reviewer loved Atwood's latest novel. So did others. But what of the view from abroad? We asked a noted British critic». The Globe and Mail, 09-10-1976.
* ↑ «Archeologist, nurse, hockey player among winners of merit awards». The Globe and Mail, 05-03-1977.
* ↑ «Davies wins book award». The Globe and Mail, 01-11-1978.
* ↑ Libroficción. «Doña Oráculo, de Margaret Atwood» (en castellà), 03-01-2013. Arxivat de l'original el 2022-01-29. [Consulta: 29 gener 2022].